RESOLUCIÓN do 3 de xaneiro de 2012 pola que se adxudican as axudas da Orde do 16 de novembro de 2011 pola que se convocan as axudas correspondentes as prórrogas dos programas María Barbeito (nova adxudicación do ano 2009), Isidro Parga Pondal (nova adxudicación do ano 2008) e Isabel Barreto (nova adxudicación do ano 2009), ao abeiro das accións de formación de investigadores do Programa de recursos humanos do Plan Galego de Investigación, Desenvolvemento e Innovación Tecnolóxica-Incite (2006-2010) para o ano 2011, cofinanciadas polo Fondo Social Europeo (FSE).
Consellería de Educación e Ordenación Universitaria — III. Outras disposicións — 13/01/2012

A Orde do 16 de novembro de 2011 (DOG do 22 de novembro) aproba as bases e convoca as axudas correspondentes ás prórrogas dos programas María Barbeito (nova adxudicación do ano 2009), Isidro Parga Pondal (nova adxudicación do ano 2008) e Isabel Barreto (nova adxudicación do ano 2009), ao abeiro das accións de formación de investigadores do Programa de recursos humanos do Plan Galego de Investigación, Desenvolvemento e Innovación Tecnolóxica-Incite (2006-2010) para o ano 2011.
No punto 1 do anexo I da mencionada orde de convocatoria determinábanse os requisitos que deberían cumprir os destinatarios das axudas correspondentes da prórroga do Programa María Barbeito (nova adxudicación do ano 2009).
No punto 1 do anexo II da mencionada orde de convocatoria determinábanse os requisitos que deberían cumprir os destinatarios das axudas correspondentes da prórroga do Programa Isidro Parga Pondal (nova adxudicación do ano 2008).
No punto 1 do anexo III da mencionada orde de convocatoria determinábanse os requisitos que deberían cumprir os destinatarios das axudas correspondentes da prórroga do Programa Isabel Barreto (nova adxudicación do ano 2009).
A Comisión de Selección establecida no artigo 6 das bases xerais da dita Orde do 16 de novembro de 2011, na súa reunión do día 26 de decembro de 2011, tendo en conta os criterios de selección establecidos nas bases da convocatoria e os créditos dispoñibles, acordou:
1. Propor a concesión dunha prórroga de seis meses de duración das axudas correspondentes ao Programa María Barbeito (nova adxudicación do ano 2009), anexo I da orde de convocatoria, aos 56 solicitantes que se relacionan no anexo I desta resolución.
2. Propor a concesión dunha prórroga de dous anos de duración das axudas correspondentes ao Programa Isidro Parga Pondal (nova adxudicación do ano 2008), anexo II da orde de convocatoria, aos 20 solicitantes que se relacionan no anexo II desta resolución.
3. Propor a concesión dunha prórroga de dous anos de duración das axudas correspondentes ao Programa Isabel Barreto (nova adxudicación do ano 2009), anexo III da orde de convocatoria, aos 28 solicitantes que se relacionan no anexo III desta resolución.
Na súa virtude, e atendendo á proposta da Comisión de Selección,
Primeiro. Conceder as axudas correspondentes ás universidades que prorroguen os contratos dos 56 candidatos seleccionados do Programa María Barbeito (nova adxudicación do ano 2009) que se relacionan no anexo I desta resolución.
Segundo. As 56 prórrogas María Barbeito concedidas financiaranse con cargo aos orzamentos xerais da Comunidade Autónoma de Galicia para o ano 2011 e anos sucesivos, e de acordo coa seguinte distribución, considerando unha duración máxima para a prórroga de seis meses:
Terceiro. Conceder as axudas correspondentes ás universidades que prorroguen os contratos dos 20 candidatos seleccionados do Programa Isidro Parga Pondal (nova adxudicación do ano 2008) que se relacionan no anexo II desta resolución.
Cuarto. As 20 prórrogas Isidro Parga Pondal concedidas financiaranse con cargo aos orzamentos xerais da Comunidade Autónoma de Galicia para o ano 2011 e anos sucesivos, e de acordo coa seguinte distribución, considerando unha duración máxima para a prórroga de dous anos:
Quinto. Conceder as axudas correspondentes ás universidades que prorroguen os contratos dos 28 candidatos seleccionados do Programa Isabel Barreto (nova adxudicación do ano 2009) que se relacionan no anexo III desta resolución.
Sexto. As 28 prórrogas Isabel Barreto concedidas financiaranse con cargo aos orzamentos xerais da Comunidade Autónoma de Galicia para o ano 2011 e anos sucesivos, e de acordo coa seguinte distribución, considerando unha duración máxima para a prórroga de dous anos:
Sétimo. As axudas concedidas serán financiables polo FSE, no eixe 3, tema prioritario 74, no marco do Programa operativo FSE Galicia 2007-2013, nunha porcentaxe máxima do 80%. Polo tanto, as universidades beneficiarias destas axudas e os/as solicitantes contratados/das deberán cumprir as normas recollidas no Regulamento (CE) 1828/2006, da Comisión, do 8 de decembro, polo que se fixan normas de desenvolvemento para o Regulamento (CE) 1083/2006, do Consello, polo que se establecen as disposicións xerais relativas ao Feder, ao FSE e ao Fondo de Cohesión; no Regulamento (CE) n.º 1081/2006, do Parlamento Europeo e do Consello, do 5 de xullo de 2006, relativo ao FSE e polo que se derroga o Regulamento (CE) n.º 1748/1999; as normas de información e publicidade dos fondos contidos no Regulamento 1828/2006, da Comisión, do 8 de decembro (L 371/1, DOUE do 27 de decembro), e no resto de normativa que resulte de aplicación.
Oitavo. O pagamento das axudas pola Consellería de Educación e Ordenación Universitaria ás universidades realizarase da forma indicada no artigo 8 das bases xerais da orde de convocatoria para cada un dos programas de prórrogas.
Noveno. A inobservancia por parte dos beneficiarios de calquera das bases establecidas na Orde de convocatoria do 16 de novembro de 2011 (DOG n.º 223, do 22 de novembro) suporá a perda do dereito a percibir a axuda correspondente.
Décimo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante o conselleiro de Educación e Ordenación Universitaria no prazo dun mes contado a partir do día seguinte ao da publicación desta resolución no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 3 de xaneiro de 2012.
USC
UDC
Uvigo
USC
UDC
Uvigo
USC
UDC
Uvigo